

VLADA REPUBLIKE HRVATSKE

Zagreb, 20. rujna 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu rada, mirovinskoga sustava, obitelji i socijalne politike za preuzimanje obveza na teret sredstava državnog proračuna Republike Hrvatske u 2025. godini, za sklapanje ugovora o javnoj nabavi radova na izgradnji građevine Hrvatskog zavoda za socijalni rad - Područni ured Hrvatska Kostajnica |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 3. Zakona o izvršavanju državnog proračuna Republike Hrvatske za 2024. godinu („Narodne novine“, broj 149/23.),Vlada Republike Hrvatske na sjednici održanoj \_\_\_\_\_\_\_\_\_\_\_\_\_\_\_\_donijela je

**O D L U K U**

**o davanju suglasnosti Ministarstvu rada, mirovinskoga sustava, obitelji i socijalne politike za preuzimanje obveza na teret sredstava državnog proračuna Republike Hrvatske u 2025. godini, za sklapanje ugovora o javnoj nabavi radova na izgradnji građevine Hrvatskog zavoda za socijalni rad - Područni ured Hrvatska Kostajnica**

**I.**

Daje se suglasnost Ministarstvu rada, mirovinskoga sustava, obitelji i socijalne politike za preuzimanje obveza na teret sredstava državnog proračuna Republike Hrvatske u 2025. godini, u iznosu od 1.277.379,30 eura s PDV-om, za sklapanje ugovora o javnoj nabavi radova na izgradnji građevine Hrvatskog zavoda za socijalni rad - Područni ured Hrvatska Kostajnica.

**II.**

Plaćanja koja proizlaze iz obveza preuzetih u skladu s točkom I. ove Odluke Ministarstvo rada, mirovinskoga sustava, obitelji i socijalne politike dužno je uključiti u svoj financijski plan, u godini u kojoj obveza dospijeva.

**III.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr.sc. Andrej Plenković

**O B R A Z L O Ž E N J E**

Ministarstvo rada, mirovinskoga sustava, obitelji i socijalne politike je provelo otvoreni postupak javne nabave za izgradnju građevine Hrvatskog zavoda za socijalni rad - Područni ured Hrvatska Kostajnica, broj postupka: JN-U-2024-35. Nakon pregleda i ocjene ponuda, utvrđena je kao najpovoljnija ponuda za izvođenje radova tvrtke ESPERA d.o.o., Umačka ulica 2, 21000 Split, u iznosu od 1.501.903,44 eura bez PDV-a, odnosno 1.877.379,29 eura s PDV-om.

Sredstva potrebna za plaćanje ugovora u 2024. godini u iznosu od 600.000,00 eura osigurana su u Državnom proračunu Republike Hrvatske za 2024. godinu i projekcijama za 2025. i 2026. godinu, na razdjelu 086 Ministarstvo rada, mirovinskoga sustava, obitelji i socijalne politike, glavi 08665 Hrvatski zavod za socijalni rad, aktivnosti K941001 Kapitalno ulaganje u Hrvatski zavod za socijalni rad, odjeljku 4212 Poslovni objekti, izvoru financiranja 43 Ostali prihodi za posebne namjene, a prema tablici u nastavku:

|  |  |
| --- | --- |
|  | 2024. |
| Izvor 43 |
| Ugovor o izvođenju radova na izgradnji građevine | 600.000,00 |

Za razliku sredstava u iznosu od 1.277.379,29 eura, Ministarstvo rada, mirovinskoga sustava, obitelji i socijalne politike, traži suglasnost za preuzimanje obveza na teret sredstava državnog proračuna Republike Hrvatske u 2025. godini, na aktivnosti K941001 Kapitalno ulaganje u Hrvatski zavod za socijalni rad, odjeljku 4212 Poslovni objekti, izvor financiranja 43 Ostali prihodi za posebne namjene i to prema tablici u nastavku:

|  |  |
| --- | --- |
|  | 2025. |
| Izvor 43 |
| Ugovor o izvođenju radova na izgradnji građevine | 1.277.379,29 |

Člankom 48. stavak 2. Zakona o proračunu („Narodne novine“, broj 144/21.), propisano je kako proračunski korisnik državnog proračuna može preuzeti obveze iz ugovora koji zahtijevaju plaćanje u sljedećim godinama, neovisno o izvoru financiranja, isključivo na temelju odluke Vlade koju predlaže nadležni ministar, a na koju je prethodnu suglasnost dalo Ministarstvo financija.

Slijedom navedenoga, daje se suglasnost Ministarstvu rada, mirovinskoga sustava, obitelji i socijalne politike za preuzimanje obveza na teret sredstava državnog proračuna Republike Hrvatske u 2025. godini, u iznosu od 1.277.379,29 eura, za sklapanje ugovora o javnoj nabavi radova na izgradnji građevine Hrvatskog zavoda za socijalni rad - Područni ured Hrvatska Kostajnica.